Graad R | © My Klaskamer - idees en gedagtes uit 'n juffrou se pen
Juffer	afrikaans	Graad R, penlisensie, sertifikate	Lewer kommentaar
Sertifikate vir Graad R-outjies
Sertifikate vir Graad R: Verskeie ontwerpe
Sertifikate vir Graad R / Certificates for Grade R
Gradeplegtigheid Uitnodigings / Graduation Invitations
A4-Sertifikate: Lees-, Spelwerk…Klanke, Wiskunde…'n Penlisensie
pasella vir jou klaskamer
Juffer	afrikaans, Graad R, klaskamer	dagprogram, Graad R, hulpmiddels, kleuterskool, ladybird, lieweheersbesie, naamkaartjies, olifant, see, temas, uil, vissie, volstruis, voorblaaie, voorblad, voorskool	7 Kommentaar
Hiermee gratis hulpmiddels vir jou klaskamer. Verklein die naamkaartjievelle tot twee op 'n A4-bladsy indien jy dit so verkies 😉
(tik besonderhede op 'n skoon dokument en druk op die voorbladvelle)
Klaskamer reëls, doelwitte
Classroom goals rules
Tik gerus soekterme soos Hulpmiddels, Graad R, Graad 1, Eerste Dag, Naamkaartjies, Dekor, Teacha…by die bruin soekblokkie aan die regterkant in vir meer idees.
Klik hier vir opsies in Graad 1-skrif.
'n Vinnige waterspel aktiwiteit
Julie 8, 2015
Juffer	afrikaans	Graad R, jelliekrale, sensories, water babies, water beads, waterspel	Lewer kommentaar
"Water babies", "water beads" of Jelliekrale vir sensoriese/waterspel:
Plaas in 'n (deursigtige) plastiekbak – 'n groter oppervlakte speel lekkerder – en vul met water. Voeg kort-kort water by totdat die krale lekker vet is.
Gebruik 'n plat bak en vul die bak met opgepofde krale. Versteek magneetletters en syfers op die bodem en vra dat die outjie sekere letters of syfers soek en uitlig. Gebruik die tone indien julle lus het.
Indien jy bont kleure het, gee 'n bakkie vir elke kleur en merk die bakkies met daardie kleure (kolle of woorde). Sorteer dan die kleure.
Smeer 'n laag skeerroom op 'n vlak skinkbord en bou prente, syfers, vorms of klanke in die room.
Kyk of die krale kan bons – in 'n bak of bad.
Tap 'n bietjie water in 'n bad of klein swembadjie. Skep die krale met 'n klein netjie of 'n lepel uit.
Indien julle kleurlose krale het: Verflou verskillende kleure voedselkleursel (of waterverf) met water – in verskillende bakkies – en kyk hoe dit die krale in die onderskeie bakke verander.
Indien die skool 'n ultravioletlig (black light) het: Breek highlighters (veral heldergeel verligters) oop en sny die inkveselkussing oop. Laat dit in 'n bak dreineer en voeg 'n paar jelliekrale daarin. Voeg 'n bietjie water by, skyn die lig daarop en kyk hoe die krale gloei. Maak seker dat die verligter veilig is om te gebruik (non toxic). Hierdie eksperiment kan dalk beter werk as 'n mens 'n deursigtige bak bo-op 'n glas of draad tafel plaas – met die lig onder.
Voeg 'n paar vet krale in 'n plastiekglasie (of in ysbakkies) en vries. Voeg die gevriesde blokkies in 'n waterbak en speel daarmee totdat dit smelt. Kyk wat sal gebeur as 'n mens die krale in ballonne laat swel en vries.
tuis idees in beeld
Juffer	afrikaans	fyn motoriek, fynspier, Graad 1, Graad R, klanke, klei, knip, naam skryf, oog-hand koördinasie, skrif, skryf, syfers, voorskool, vorms	12 Kommentaar
Ek moes die afgelope tyd my gedagtes weer reg aanskroef om 'n jong leerder met fyn motoriese vaardighede en oog-hand koördinasie te help. Hier is sommer so 'n paar foto's en oefeninge uit ons leersessies…
Die outjie sukkel met skrif en daarom het ek byvoorbeeld sy naam en syfers met kolletjieskrif getik en uitgedruk. Die naam is met breë kleeflint oorgetrek en kan hergebruik word. Hy skryf met 'n witbordpen en dit kan herhaaldelik skoon gevee en weer gebruik word.
Druk die naam groot uit en skryf bo-oor die letters met 'n gomstiffie. Strooi of sprinkel blinkertjies, sand of poeier bo-oor. Sodra dit droog is, kan 'n mens met die vinger bo-oor voel.
Dan het ons 'n plastiese sakkie met loperige seep gevul en deeglik geseël. (Die seperigheid loop en gee mee terwyl hy skryf). Hy het eers met sy vinger op die sakkie geskryf, maar nou plaas ons dit bo-op sy naam en trek hy sy naam daarop. Sommige dae word die witbordpen ook ingespan.
Ek het 'n oulike idee by Renee Lighton gesien – waar die outjies in room skryf. Daar is mos maar altyd 'n bietjie ou handeroom iewers in die huis en ons het lekker daarin geoefen. Dan het ons sommer ook in sand geskryf. Al hierdie sintuiglike ervaring het tot dusver gehelp dat die outjie met meer gemak skryf. Ons hou die skrif egter groot.
Ons het 'n gaatjiedrukker ingespan om gate om die rand van manilla / karton te druk en beoog om sommer ou polistereenbakkies vol gate te maak. 'n Mens kan die gate soos 'n dot-to-dot takie inspan – eers met 'n kryt verbind en dan knip om die knip aksie te verbeter. As jy lus het kan 'n mens wol, tou of lint deur die gate ryg.
Ons het lang wurms uit stywe klei gerol en sommer blinkertjies op die tafel gestrooi – vir die mooi. Hierdie blink wurms is in spirale opgerol en kan as 'n plekmatjie gebruik word. 'n Mens kan natuurlik die wurm met 'n skêr knip – vir 'n bietjie weerstand.
Rol klei in 'n balletjie en druk dit plat. Skryf en teken daarin. Ons het ook die klei in 'n slangetjie gerol en dan bo-op groot gedrukte syfers laat lê. Daarna was dit makliker om die syfers oor te skryf. As jy vas haak en vergeet, kan 'n mens gou vinnig bo-oor die klei voel en weer probeer.
Los vorms is gesorteer volgens grootte, vorm en kleur. Daarna het ons patrone na gebou en toe probeer teken. Later het ons die vorms op 'n pennetjiebord probeer bou en die fyn knypwerk was nogal rede vir groot inspanning. Dan het ons sommer die los vorms met behulp van 'n wasgoedpennetjie op getel en in die bakkie gebêre – omtrent 'n storie!
Vir nog oog-hand koördinasie oefening het ons eenvoudige doolhoftake voltooi. Die lynspasies was redelik reguit, eenvoudig en breed. Die outjie het 'n klein magneetjie bo-op die bladsy met behulp van 'n metaalstukkie onderkant geskuif. Na 'n paar probeerslae is kryte in gespan.
Skryf syfers en klanke of teken vorms op polistereenbordjies en gee vir die outjie iets soos 'n stomp borduurnaald om gate al op die lyn langs te druk. As 'n mens gate reg deur die bordjie kan kry, kan julle selfs later borduurgare daar deur ryg en eenvoudige prente maak.
Die stempels is gebruik om visuele oefeninge te voltooi. Ons het die prentjie wat anders as die eerste een lyk met 'n stempel gemerk. 'n Mens kan stempels vir patroonwerk ook gebruik en hoef nie gekooptes te hê nie. Kurkproppe en knope werk net so goed.
Die vingerpoppie kom uit 'n ou boek genaamd Doen dit vandag en is basies 'n mannetjie sonder bene. Jy kan enige mannetjie teken en gate vir vingers daarin knip. Ons het sommer ons reeds voltooide doolhowe met dié mannetjie gevolg. Dit gee die vingertjies lekker oefening en een van die dae gaan ons die lengte van die klas plat draf.
Ten laaste is daar verskeie ander idees en oefeninge op hierdie blog. Loer gerus na die "Drukbares" hofie of tik soekterme soos abc, skryf, skrif, syfers, patrone, vorms, fynspier, handspier…by die soekblokkie in. Lekker oefen!
Januarie 10, 2011
Juffer	afrikaans	Graad 1, Graad R, linkerhand, links, omkeer, omkering, regs, regterhand, rigting, verwarring	2 Kommentaar
Oorspronklik vir 'n Engelse vriendin geskep.
Hoekom word inkleurboeke ontmoedig?
Juffer	afrikaans	Graad R, inkleur, inkleurboeke, kinderkuns, Lowenfeld, ontwikkeling van kuns, ontwikkeling van teken	2 Kommentaar
Cecile het 'n onderwerp geopper wat destyds in my studentejare ook bespreek is. Baie Graad R-juffrouens en -skole hou nie van inkleurprente nie en raai die gebruik daarvan af. Soos daar aan ons vertel is, beperk dit die kreatiwiteit van leerders en maak dit hulle lui om self na te dink oor vorms en figure. Die gebruik van inkleurboeke word as 'n "besig-hou" aktiwiteit beskou om die tyd te verwyl eerder as 'n leersame tydverdryf. Ander voel weer dat kinders minderwaardig voel as hulle nie soos die prentjie in die boek kan teken nie. Kyk gerus na die skrywes van John Funk en Victor Lowenfeld. Lowenfeld is 'n kundige wat in die vroeë tot middeld 1900's navorsing oor die ontwikkeling van kinderkuns gedoen het.